=== Kurita trækker sig tilbage ===
Selv om Kuritas slagskibe ikke havde fået alvorlige skader havde angrebene fra luften og fra destroyerne splittet hans formationer og han havde mistet den taktiske kontrol over slaget. Hans flagskib ''Yamato'' var blevet tvunget til skifte kurs mod nord for at undgå torpedoer, hvilket betød at han mistede kontakten med en stor del af sin styrke. Voldsomheden i de beslutsomme og koordinerede angreb fra skibene og flyene i Taffy 3 havde allerede sænket eller beskadiget de tunge krydsere ''Chōkai'', ''Kumano'' og ''Chikuma'', hvilket bekræftede japanerne i deres antagelse om at de var i kamp med store flådeenheder og ikke bare eskortehangarskibe og destroyere. Kurita var i begyndelsen ikke klar over, at Halsey allerede havde slugt maddingen og at hans slagskibe og hangarskibe var langt udenfor rækkevidde. Voldsomheden i luftangrebene bidrog yderligere til hans forvirring, for han antog, at så ødelæggende angreb kun kunne stamme fra store flådeenheder og ikke fra små eskortehangarskibe.
Signaler fra Ozawa overbeviste til sidst Kurita om at han ikke var i kamp med hele 3. flåde og at de resterende dele af Halseys styrke kunne være på vej for at ødelægge han hvis han blev for længe i området.<ref>{{cite web|first = Klemen | last = L |url= http://www.dutcheastindies.webs.com/kurita.html |title= Rear-Admiral Takeo Kurita  |date=1999-2000 |work=Forgotten Campaign: The Dutch East Indies Campaign 1941-1942}}</ref>
Historie